उनी नै अहिलेसम्मको सबैभन्दा ठूलो अपराधी रहेको देखिएको निकुञ्जले जनाएको छ । त्यसपछि भने अपराधका घटना बन्द भएको र लगातार ७०० दिनभन्दा बढी निकुञ्जमा शून्य चोरी सिकार हुनु महत्वपूर्ण हो । प्रजाले आफूले २० वटा गैँडा मारेर खाग बेचेको, दुई वटा अरुले नै मारेको गैँडाको खाग बेचेको र पाँच वटा गैँडालाई मार्ने प्रयास गरी घाइते बनाएको यसअघि नै स्वीकार गरेका छन् । अशिक्षाका कारण आफू गैँडा मार्नमा सक्रिए भएको उनको भनाइ उद्धृत गर्दै निकुञ्जले जनाएको छ । उनलाई इन्टरपोलको माध्यामबाट मलेसियामा पक्राउ गरी ल्याइएको थियो । देशको विषम परिस्थितिको समयमा एकै वर्ष ३७ वटासम्म गैँडा मारिएको तथ्याङ्क जानकारी दिँदै अर्यालले अहिले भने लगातार दुई वर्षसम्म शून्य चोरी सिकार मनाउन सफल हुनु महत्वपूर्ण उपलब्धि भएको बताएका छन् ।
